NHL:n neljän maan turnaus

**NHL:n neljän maan turnaus** eli **4 Nations Face-Off** pelattiin 12.–20. helmikuuta 2025 Montrealissa, Kanadassa ja Bostonissa, Yhdysvalloissa. Turnaukseen osallistuivat Kanadan, Ruotsin, Suomen ja Yhdysvaltojen jääkiekkomaajoukkueet. Vaikka turnaus pelattiin kansainvälisillä joukkueilla, se oli täysin NHL-vetoinen ja joukkueet koostuivat ensimmäistä kertaa vuoden 2016 maailmancupin jälkeen ainoastaan NHL-pelaajista. Kanada voitti turnauksen Connor McDavidin jatkoaikamaalilla Yhdysvaltoja vastaan käydyssä loppuottelussa. Ottelu päättyi Kanadan voittoon lukemin 3–2, jonka seurauksena Kanada voitti neljännen peräkkäisen jääkiekkoturnauksen, johon tiettyjen maiden parhaat jääkiekkoilijat ovat osallistuneet. Kyseiset turnaukset ovat vuosien 2010 ja 2014 olympialaiset, vuoden 2016 maailmancup sekä tietenkin 4 Nations Face-Off.

Yhdysvaltain presidentin Donald Trumpin asettamat pakotteet ja tuontiverot aiheuttivat poliittisten suhteiden kiristymistä turnauksen aikaan Kanadan ja Yhdysvaltain välillä. Lisäksi ennen loppuottelua Trump kertoi sosiaalisessa mediassa soittavansa Yhdysvaltojen joukkueelle ja kertovansa Kanadasta tulevan Yhdysvaltojen 51. osavaltio. Yhdysvaltain tappion jälkeen voittajamaan, Kanadan, pääministeri Justin Trudeau twiittasi X-viestipalvelussa seuraavasti: ”Sinä et voi ottaa valtiotamme etkä peliämme”. Poliittisten välien seurauksena, maiden kohdatessa alkusarjassa Montrealissa sekä loppuottelussa Bostonissa monet katsojista buuasivat toisen maan kansallislauluille. Turnauksen poliittisia jännitteitä on verrattu vuoden 1972 Kanadan ja Neuvostoliiton väliseen Summit Series -jääkiekkoturnaukseen.

Yhdysvaltojen sekä Kanadan valtamedioissa monet analyytikot näkivät yleisesti turnauksen positiivisena muutoksena  otteluihin verrattuna.
## Turnauksen julkistaminen ja turnausmuoto
Helmikuussa 2024, NHL:n tähdistöviikonlopun aikana NHL komissionääri Gary Bettman, kertoi vuoden 2025 muutoksista tähdistöviikonloppuun. Paikalla tilaisuudessa oli NHL.n pelaajaliiton varapuheenjohtaja Marty Walsh sekä NHL-pelaajat: Connor McDavid (Kanada), Sebastian Aho (Suomi), Elias Pettersson (Ruotsi), sekä Auston Matthews (Yhdysvallat). Tilaisuudessa Bettman kertoi suunnitelmistaan seuraavaan parhaat vastaan parhaat turnaukseen neljän maan (Yhdysvallat, Kanada, Suomi ja Ruotsi) välillä. Turnaus pelattaisiin helmikuussa 2025 ja toimisi samalla esiturnauksena vuoden 2026 ja 2030 olympialaisia varten, johon NHL:n pelaajat osallistuisivat yli kymmenen vuoden tauon jälkeen. 

Turnauksen julkistamishetkellä kaikki neljä joukkuetta olivat kuuden parhaan joukossa Kansainvälisen jääkiekkoliiton IIHF:n maailmanlistalla. Vaikka Saksa oli tuolla hetkellä viides, maalla ei ollut tarpeeksi NHL-pelaajia joukkuetta varten. Venäjän ja Tšekin osallistumista turnaukseen harkittiin: Venäjän osallistuminen hylättiin meneillään olevan Ukrainan sotaan vedoten ja vaikka Tšekin osallistuminen olisi pelaajamäärän suhteen ollut mahdollista, NHL päätti jättää maan pois turnauksesta. Tšekkiläinen laitahyökkääjä David Pastrňák kommentoi maan ulosjättämistä "suureksi pettymykseksi", mutta kertoi ymmärtävänsä rajatun ajan määrän turnauksen järjestämiselle. 

Turnauksessa pelattiin alkusarja, jossa kaikki joukkueet pelasivat toisiaan vastaan kerran. Jokaisesta varsinaisella peliajalla voitetusta ottelusta joukkue sai 3 pistettä, jatkoaikavoitosta 2 pistettä, 1 pisteen jatkoaikatappiosta ja varsinaisen peliajan tappiosta 0 pistettä. Alkusarjan otteluissa mahdollinen jatkoaika pelattiin 3 vastaan 3 -menetelmällä 10 minuutin ajan, jonka jälkeen olisi seurannut voittolaukauskilpailu. Loppuottelun jatkoaika pelattiin 5 vastaan 5 -menetelmällä, ja erän kesto oli enintään 20 minuuttia. 

Loppuotteluun pääsivät kaksi parhaiten sijoittunutta joukkuetta.

## Otteluareenat
NHL vahvisti 9. kesäkuuta 2024, että turnauksen ottelut pelataan Montrealissa Centre Bellissä ja Bostonissa TD Gardenissa.

## Otteluohjelma
Kellonajat ovat paikallista aikaa.

### Alkusarja

### Loppuottelu

## Joukkueet
Kokoonpanot julkistettiin 5. joulukuuta 2024.
### Kanada
* Päävalmentaja: Jon Cooper

**Huomioita:**
* * = hälytettiin hätävaramieheksi Makarin ja Theodoren ollessa sivussa Yhdysvaltain ja Kanadan alkusarjaottelusta

### Ruotsi
* Päävalmentaja: Sam Hallam

### Suomi
* Päävalmentaja: Antti Pennanen

### Yhdysvallat
* Päävalmentaja: Mike Sullivan

### Loukkaantumisen vuoksi pois jääneet pelaajat

* Kanada: Alex Pietrangelo (hänet korvasi Drew Doughty)
* Ruotsi: William Karlsson (hänet korvasi Rickard Rakell), Jacob Markström (Hänet korvasi Samuel Ersson)
* Suomi: Jani Hakanpää (hänet korvasi Henri Jokiharju), Miro Heiskanen (Hänet korvasi Urho Vaakanainen), Rasmus Ristolainen (Hänet korvasi Nikolas Matinpalo)
* Yhdysvallat: Quinn Hughes (hänet korvasi Jake Sanderson)

## Televisiointi
Kanadassa turnauksen ottelut televisioivat englanniksi Sportsnet ja ranskaksi TVA Sports.

Ruotsissa turnauksen ottelut televisioivat TV6 ja Viaplay.

Suomessa turnauksen televisiointioikeudet omisti Nelonen Media. Kaikki ottelut näkyivät Ruudussa Ruutu+ Urheilu -tilauksella. Suomen ottelut ja loppuottelu näytettiin myös Neloselta ilmaiseksi. Suomen ottelut ja loppuottelun selosti Antti Mäkinen. Muiden otteluiden selostuksesta vastasi Velja Engström.

Yhdysvalloissa eri päivien näytettiin eri kanavilla. 12. ja 17. helmikuuta ottelut televisioivat TNT, truTV ja MAX, 13. ja 20. helmikuuta ESPN ja ESPN+ sekä 15. helmikuuta ABC ja ESPN+.

## Katso myös

* Challenge Cup
* Jääkiekon maailmancup ja Kanada-cup
* Summit Series
* Super Series

## Lähteet